ETA:n sekakomitean päätös N:o 103/2001, tehty 28 päivänä syyskuuta 2001, ETA-sopimuksen liitteen I (Eläinlääkintä- ja kasvinsuojeluasiat) muuttamisesta



Virallinen lehti nro L 322 , 06/12/2001 s. 0008 - 0009



ETA:n sekakomitean päätös N:o 103/2001, tehty 28 päivänä syyskuuta 2001, ETA-sopimuksen liitteen I (Eläinlääkintä- ja kasvinsuojeluasiat) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite I muutettiin 19 päivänä kesäkuuta 2001 tehdyllä ETA:n sekakomitean päätöksellä N:o 61/2001(1). (2) Rehun lisäaineen pysyvästä hyväksymisestä sekä uusien rehun lisäaineiden, rehun lisäaineiden uusien käyttötapojen ja uusien rehun lisäainevalmisteiden väliaikaisesta hyväksymisestä 26 päivänä kesäkuuta 2000 annettu komission asetus (EY) N:o 1353/2000(2) on otettava osaksi sopimusta. (3) Uuden rehun lisäaineen väliaikaisesta hyväksymisestä 6 päivänä syyskuuta 2000 annettu komission asetus (EY) N:o 1887/2000(3) on otettava osaksi sopimusta. (4) Rehun lisäaineen pysyvästä hyväksymisestä ja uusien rehun lisäaineiden väliaikaisesta hyväksymisestä 3 päivänä marraskuuta 2000 annettu komission asetus (EY) N:o 2437/2000(4) on otettava osaksi sopimusta. (5) Rehun lisäaineiden väliaikaisesta hyväksymisestä 27 päivänä marraskuuta 2000 annettu komission asetus (EY) N:o 2697/2000(5) on otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä I olevan II luvun 1o kohdan jälkeen (komission asetus (EY) N:o 654/2000) kohdat seuraavasti: "1p. 32000 R 1353: komission asetus (EY) N:o 1353/2000, annettu 26 päivänä kesäkuuta 2000, rehun lisäaineen pysyvästä hyväksymisestä sekä uusien rehun lisäaineiden, rehun lisäaineiden uusien käyttötapojen ja uusien rehun lisäainevalmisteiden väliaikaisesta hyväksymisestä (EYVL L 155, 28.6.2000, s. 15). 1q. 32000 R 1887: komission asetus (EY) N:o 1887/2000, annettu 6 päivänä syyskuuta 2000, uuden rehun lisäaineen väliaikaisesta hyväksymisestä (EYVL L 227, 7.9.2000, s. 13). 1r. 32000 R 2437: komission asetus (EY) N:o 2437/2000, annettu 3 päivänä marraskuuta 2000, rehun lisäaineen pysyvästä hyväksymisestä ja uusien rehun lisäaineiden väliaikaisesta hyväksymisestä (EYVL L 280, 4.11.2000, s. 28). 1s. 32000 R 2697: komission asetus (EY) N:o 2697/2000, annettu 27 päivänä marraskuuta 2000, rehun lisäaineiden väliaikaisesta hyväksymisestä (EYVL L 319, 16.12.2000, s. 1)." 2 artikla Komission asetusten (EY) N:o 1353/2000, 1887/2000, 2437/2000 ja 2697/2000 islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 29 päivänä syyskuuta 2001, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(6). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 28 päivänä syyskuuta 2001. ETA:n sekakomitean puolesta E. Bull Puheenjohtaja (1) EYVL L 238, 6.9.2001, s. 3. (2) EYVL L 155, 28.6.2000, s. 15. (3) EYVL L 227, 7.9.2000, s. 13. (4) EYVL L 280, 4.11.2000, s. 28. (5) EYVL L 319, 16.12.2000, s. 1. (6) Valtiosäännön asettamista vaatimuksista ei ole ilmoitettu.